Avdelingen er uniformert i den første Dansk-Norske enhetsuniformen fra 1697, og musikken som spilles (avdelingen har gitt ut to CD-er) er så korrekt i samtid som mulig - fra 1600. Flere musikkstykker er hentet frem med hjelp fra Den Kongelige Livgarde, København. Våpen er flintlåsmusketter modell "Brown Bess" og to artilleristykker, originale fra 1648 - støpt i bronse. Avdelingen er fullt utstyrt som en infanteriavdeling på begynnelsen av 1700-tallet; offisers- og mannskapstelt, bålutstyr og annet inventarium.